
Hajde da se stripnjačimo 3 




Evo nas i u drugoj godini stripnjačenja 
i 3. broju ovog glasila. Puno hvala Borisu 
Stapiću za ruho koje ovaj broj Stripnja- 
ka nosi tj. potpuni redizajn naslovnice. 

S Borisom sam napravio i mali razgovor po- 
vodom "Zaimović strip projekta" koji slijedi 
nakon prvog bloka stripova od 25 stranica. 
Evo mali info o tim autorima i Modesty 
Comics, izdavača njihovih knjiga stripova. 

Vladan Nikolić je 
rođen 1968. u Zrenjaninu 
i stripovi su mu ob- 
javljivani u raznim 
strip-magazinama kod 
nas, u Francuskoj, 
Nizozemskoj i SAD. Između ostalih radova 
pravi i svoj strip-serijal "Igor the Cat" a 
po njegovim stripovima su napravljena i dva 
animirana filma. U Stripnjaku možete čitati 
njegov strip "Zabranjeno pušenje" koji do 
sad nije bio u štampanom obliku a objavljen 
je u elektronskoj knjizi "Messiah - Short 
Stories" (Modesty Comics) na engleskom. 

Mladen Oljača je rođen 
1970. i freelance je 
ilustrator/strip crtač iz 
Novog Sada. Radio je s 
nekoliko magazina, ilus- 
trirao knjige, slikovnice 
i knjige poezije. Dobio je 
i 6 nagrada za svoje radove. Stripovi koje 
ćete vidjeti ovdje su iz njegove knjige kraćih 
stripova "Bad Воу " objavljene u štampanom 
obliku na našem jeziku (Modesty stripovi) 
i engleskom kao e-book (Modesty Comics). 
http:/ / oljacamladen.blogspot.co.uk/ 




Vladan Nikolić i Mladen Oljača. Ljudi koji 
prave godinama stripove pune onih pravih 
stripovskih stvari zbog kojih stripovi daju 
smisla ovom suludom životu. 

Jako mi je drago što se u ovom Stripnjaku na- 
laze neki od bro jnih njihovih stripova a pogo- 
tovo što zajedno dijelimo, da tako kažem, 
katalog izdavača Modesty Comics preko 
čijih izdanja sam bolje upoznao ove autore. 


0 Modesty Comics/stripovi imam puno toga 
za reći kao i o ostalim autorima (a ima ih 
dosta) tog izdavača. Prije svega jer je moj 
prvi duži strip album objavljen za Modesty 
Comics pa mi je čitava ta priča i posebno 
personal. 

Modesty Comics je zapravo zamišljen od 
svojeg urednika Živojina Žike Tamburića i 
urednice (njegove kćerke) Tijane Tamburić 
kao platforma preko koje će strip autori s 
ovih naših prostora imati priliku da se pred- 
stave i publici engleskog govornog područja. 
Neki stripovi iz Modesty Comics kataloga su 
naime i jedino dostupni na engleskom poput 
mog albuma "The Healing Island". 



Također, Žikin i Tijanin pablišing Modesty 
Comics (sa sjedištem u Londonu) ima i svo- 
ju sestrinsku izdavačku kuću Modesty stri- 
povi koja je u Beogradu i uglavnom je ba- 
zirana na štampane strip-knjige na našem 
i to domaćih i stranih autora i autorica. U 
oba slučaja izbor stripova i imidž se sastoji 
od odličnih autorskih i ozbiljnih stripova tj. 
onoga što mnogi nazivaju grafičkim novel- 
ama. Tu imamo autore i autorice super kul 
stripova poput Miguelanxo Prada, Hannah 
Веггу, Brian Talbota i meni novootkrivenoga 
Fumio Obate. 

Uglavnom ako vam ovaj mali Stripnjak nije 
dovoljna doza stripova ovog ljeta, skoknite 
do Modesty kataloga i nabavite sebi brzinski 
grafičke novele nekih od najboljih domaćih 
autora/autorica i čitajte na svom laptopu, 
kindlu ili tabletu. 


www, 


.modestycomics.com 

Karim Zaimović "u stripu" i intervju sa Borisom Stapićem 


Prije nekih 16tak godina sam doselio u - i 
počeo upoznavati - Sarajevo. Tad sam po 
prvi put i sreo ljude koji vole, prave i žive 
- stripove! Družeći se sa sarajevskom strip- 
ekipom neko bi uvijek pomenuo Zaimovi- 
ća, kako je pisao o stripovima, pa njegove 
priče, te kako treba od svega napraviti neki 
sveobuhvatniji strip projekt. Neki stripovi su 
bili već urađeni ali ja ih nisam imao priliku 
vidjeti nažalost. 



Da se podsjetimo, Karim Zaimović (1971- 
1995) bio je novinar, strip kritičar i pisao je 
o stripovima još od rane mladosti u raznim 
časopisima. U ratu je, između ostalog, vodio 
emisiju “Josif i njegova braća” na Radiju Zid 
čitajući svoje priče koje su imale fazon da su 
“kao prave” i kao da su dokumenti o nekim 
alternativnim dešavanjima u opkoljenom 
Sarajevu. Te priče su bile manje-više sasvim 
realistične ali sa često nadrealnim događaji- 
ma. Kasnije su te priče i objavljene kao zbir- 
ke u knjizi “Tajna džema od malina” zajedno 
sa pričama koje je autor originalno i zamislio 
kao zbirku svojih kraćih priča. 

Miljenko Jergović u svom tekstu “Karim 
Zaimović, dječak i strip” za Tajnu džema od 
malina piše da ju je: “Karimje započeo pisa- 
ti kao niz scenarija za stripove i filmove. Či- 
nio je to od zabave, bez ozbiljnih literarnih 
ambicija, ali gaje otprve rezultat prevario. ” 



Karim Zaimović 1993. foto: Milomir Kovačević Strašni 


Piše i intervjuira: Kostja Ribnik 



Ono što je povod ovom tekstu je to da su 
napravljeni najnoviji stripovi - adaptacije po 
pričama Karima Zaimovića i da iza svega 
stoji lik koji se zove Aleksandar Brezar koji 
za jedan američki književni časopis pravi 
scenarij koji će biti “ustripovan” i objavljen 
na engleskom. Ubrzo strip izlazi i lokalni 
mediji pišu o tom “projektu” navodeći i link 
do stripa “Tajna Nikole Tesle” od 26 stranica 
koji je nacrtao Enis Čišić. Vijest je bila pove- 
zana i s viješću o Čišićevom angažmanu za 
Marvel pa je to sve nekako imalo neki vau! 
impakt neko vrijeme po medijima (mislim 
u tih nekoliko tv emisija, članaka i slično 
i to ljudima koji svu tu strip priču prate). 

Uglavnom, najavljeno je da čitava stvar 
treba da bude strip-knjiga s nekoliko crta- 
ča upletenih u sve a Brezar radi scenarije. 
Skoro je završen i drugi strip “Sarajevski ne- 
vidljivi čovjek” a nacrtao ga je Boris Stapić, 
čovjek kojega dugo poznajem i čiji crtački 
stil je jednostavno magičan. 

U nastavku Boris detaljnije govori o čitavom 
projektu. 

Panel iz "Sarajevski nevidljivi čovjek" Brezar/Stapić 



Reci nam Borise kako je sve počelo sa 
ovim “Zaimović projektom” i kako si se ti 
našao u čitavoj priči . 

Enis Čišić, strip 
autor i dobar 
drugar mejepre- 
poručio Alek- 
sandru Saši Bre- 
zaru, novinaru 
i prevodiocu da 
bih nastavio nje- 
gov rad na adap- 
taciji priča iz 
Karimove zbirke 
“Tajna džema od 
malina”. Njihova 
adaptacija priče 
“Tajna Nikole 
Tesle” je već u 
to vrijeme publikovana u američkom Mas- 
sachusetts Review-u i naišla je na odličan 
prijem, a Enis zbog obaveza prema Marvel 
Comics-u s kojim je započeo suradnju u tom 
periodu nije se mogao obavezati na nastavku 
rada na drugim pričama iz zbirke. Sašu sam 
poznavao još otprije kao dio neke pozitivne 
ekipe koja je tada stasavala oko radija 202, ali 
se nismo intenzivno družili. U međuvremenu 
je privremeno preselio u Amherst USA gdje 
se na nagovor Jima Hicksa, urednika, pri- 
jatelja i dobrog poznavaoca naše kulture pri- 
hvatio prevođenja i adaptiranja Karimovih 
priča kroz strip scenarije. Saša mi je ponudio 
da biram između dvije priče za adaptaciju i 
ja sam se odlučio za “Nevidljivog čovjeka iz 
Sarajeva”. Motiv je svima poznat ali upravo 
ta otvorenost Karimovog teksta, vrludanja 
kroz imaginarnu biografiju i povijest su mi 
bila intrigantna za priču. Puno je tu pod- 
teksta, čitavo 20. stoljeće zgusnuto u jednoj 
životnoj priči koja briše samu sebe. 


Nevidljivost, emigracija i uzaludan pokušaj 
izmještanja pojedinca iz povijesnog toka. 
Da bismo sebi učinili zanimljivijim priču, 
Saša i ja smo se trudili da zagrebemo što 
slikom, što tekstom, mnoge lajtmotive. Ima 
tu poznatih lica. Ja sam zamislio Franu 
Lasića kao Amira Amrića zbog “Kiklopa” 
Ranka Marinkovića. Kao predložak za Eg- 
ona Slavenskog mi je poslužio Alan Moore. 
Tu je dosta motiva sjećanja, bipolaran odnos 
sa bratom blizancem, Sarajevo/Zagreb/New 
York, ideologija, okultizam, smrt autora itd. 

Dva su stripa već završena, kakvi su dalje 
planovi? Da li se zna ko će crtati ostale 
priče i koliko ih je? 

Dalji planovi su svakako izdavanje albuma 
u neko dogledno vrijeme, kraj 2016,/početak 
2017.. Dosta ljudi je čulo za ovaj projekat i 
javilo se sa konkretnim prijedlozima za iz- 
davanje na regionalnom tržištu. Najizvjesn- 
ije je da će album biti zajednički projekat 
nekoliko regionalnih izdavača, svakako uz 
podršku Fondacije Karim Zaimović. Ne bih 
još da otkrivam ko će sve učestvovati u al- 
bumu, što predgovorom, što drugom vrstom 
doprinosa. Da li će zbirka imati 3 ili 4 priče 
također ostaje da se vidi ali je super što su 
smo svi autori različitih crtačkih rukopisa i 
estetika i da je Saša Brezar dobro odabrao 
odgovarajuće stilove atmosferama odabranih 
priča. A nekako je i sam rad na ovom ustala- 
sao i neke druge kreativne duhove da nastave 
sa jako zanimljivim konceptima vezanim za 
“Tajnu džema...” kroz druge medije, tako da 
će biti zanimljivo i pratiti kako će se sve to 

Znaš li šta je bilo s tim originalnim Kari- 
movim scenarijima koje Jergović spominje 
u svom tekstu “Karim Zaimović, dječak i 
strip”? 

“Tajna džema...” je upravo to. Igrom slučaja 
te je svoje scenarije za stripove i filmove Ka- 
rim priredio za emisiju “Josif i njegova bra- 
ća” na Radio Zidu tokom rata. Emitovala se 
nekad u sitne sate i mi, tada tinejdžeri, smo 
jedva čekali top listu sarajevskih bendova 
koji su na različite načine snimali na kasete 
svoje demo “hitove” i Karimovu emisiju. Po- 
red polovnih stripova i uglavnom SF knjiga, 
upravo je radio bio jedini medij koji nas je 
na trenutak mogao izvući iz surove realnosti 
u pauzama granatiranja, sa malih tranzistora 
na teško nabavljive baterije, u mraku uz svje- 
tlost kandilja. To je dakle bila prva medijska 
inkarnacija ovih priča. Malo ljudi izvan Sara- 
jeva zapravo zna da su to prvobitno bile radio 
drame u nekom širem tumačenju iste, sa au- 
torom kao naratorom. U SARTR-u trenutno 
povremeno igra dramatizacija knjige u režiji 
Selme Spahić, i zanimljivo je pratiti izvorni 
tekst u različitim autorskim interpretacijama. 
Kao što rekoh tokom rata je vladao priličan 
DIY duh u gradu. U tom periodu je i Dragan 
Rokvić po Karimovom scenariju uradio strip 
“The season without the Devil” od nekih 
tridesetak tabli, koji je objavljen u fanzinu 




“Fantom Slobode” zajedničkom izdavačkom 
projektu sa Semezdinom Mehmedinovićem. 
2009. u sklopu Stripattack festivala postavi- 
li smo i izložbu Rokvinih originalnih tabli 
u galeriji AFU Sarajevo. Sredinom te ratne 
1994. smo sjajni strip crtač Amir Idrizović i 
ja po preporuci našeg profe Sanjina Fugića 
iz Primjenjene i otišli do redakcije Dana, u 
kojima je Karim objavljivao britke i duhovite 
tekstove da porazgovaramo o eventualnoj su- 
radnji. Karim se činio zreliji od svojih godina 
i sjećam se da smo nekih petnaestak minuta 
pričali ispred redakcije u ulici Skenderija, ču- 
čeći na stepenicama iza vreća s pijeskom koje 
su bile naslagane ispred. Ni sam se ne sjećam 
zašto nije došlo do realizacije neke ozbiljnije 
suradnje, ali Amir je čini mi se objavio par 
već spremnih tabli svog stripa “Gertruda” u 
Fantomu. Tako da je i ovo na neki način vra- 
ćanje duga. Krug se zatvara. 

Hvala ti na odgovorima i još za kraj ako 
nam možeš reći pratiš li/ima li šta novo tebi 
zanimljivo na domaćoj strip/muzika/medi- 
ja itd . sceni? 

Pratim ovo što ti radiš, haha, scena je upravo 
to, ako je nema napraviš je sebi, zabavno je, 
bićeš ili izložen kritikama ili jaranskom tap- 
šanju po ramenu, nema između. Par je autora 
interesantnih tu, Enis Čišić kojega sam već 
spomenuo je već ostavio traga u Marvelu, tu 
su i mlađi poput Saše Džine, Pavela Pavelke... 
U nekim drugim medijima koji inkliniraju 
stripu kao ilustracija/koncept art/karikatura, 
braća Edin i Emir Durmišević, Amir Ćatić. 
Od domaće muzike: Oscilator.net, Borgie, 
Billain. S dosta njih sam surađivao u ovom 
svom vizualnom dizajn/ilustracija poslu. 
Pank i rock: Popik, Snake Eater, ovako kad 
se nabraja kao da neka lista postoji, s tim da 
smo svi manje više suočeni da funkcionišemo 
u nekom diskontinuitetu zbog okolnosti. 

Saraj evo, april 2016. 


зо 

~1 Cetverostraničn јак 
koji ste upravo 
pročitali djelo je 
autorice Emme von 
Skov koja nam do- 
lazi iz Berlina. N jeni 
stripovi, ilustracije 

1 i slike su inspirirani 

horor i SF atmosferom te ilustri- 
raju njena viđenja 
postapokaliptičnog 
svijeta. Također je 
i autorica fanzina 
"Small Town Co- 
mics" čiji treći broj 
treba da se poja- 
vi kad i ovaj broj 
Stripnjaka. http://vonskov.com/ 


P4DRE 

PADRE PELIKAN STRIPOVI Dušana Jelesijevića 

U sljedećem bloku družimo se s Padre Pelikanom 
i njegovim avanturama koje je osmislio i nacrtao 
Dušan Jelesijević. Autor ovih jednostraničnjaka 
rođen je 1983. i diplomirani je grafički dizajner iz 
Gornjeg Milanovca. Za sebe kaže: 

Strip crtač u pokušaju. 
Misle da ima želju, a nema ambicija. 

Ali greše. 

Više o Padre-u, njegovim začecima i autoru na: 
http://padrepelikan.blogspot.rs 
www.dusanjelesijevic.com 

Domaće strip novosti 

Mali pregled zanimljivih domaćih indie/ 
small press/web strip izdanja koja sam 
upratio u zadnje vrijeme. 


Sonja Gašperov “Vučine: Površina” 




Izašla je i 5. knjiga o “Vučinama” ove 
splitske umjetnice koja pripovijeda kroz stri- 
pove o “nesretnim 
bićima koja se kriju 
u krznu, iza pat- 
entnih zatvarača”. 
Kao i prethodne i 
ovu knjigu izdaje 
izdavačka kuća 
2X2 iz Zagreba koja 
izdaje zanimljive 
domaće stripove. 
Više u tekstu Ma- 
tka Vladanovića - 
http://citajme.com/ 
vucine-povrsina/ 


VUČME 

РО)А&МЛ 




Samo strip #5 

Novi broj ovog 
“neredovitog i 
neobavezujućeg” 
strip magazina 
donosi nam osim 
standardnih blo- 
kova stripova i tekst 
o MojStripu i par 
sitnica. Samo strip 
je samostalno au- 
torsko izdanje koje 
izlazi od 2012. i 
sastoji se uglavnom 
od tekstova i stri- 
pova urednika Zlatka Milenkovića koji 
vodi i legendarni balkanski internet (svako) 
dnevnik Strip vesti. 




Vanja Onirik Urukalo “Metanoja” 


Za ovog autora sam još davno saznao 
čitajući njegove stripove u webzinu Helly 
Сћеггу gdje su bili predstavljeni njegovi 
razni radovi. Uglavnom to je neki iščašen 
svijet sa specifičnim tekstom (izgledom i 
sadržajem) i “razlivenim” likovima u ap- 
straktnim stripovskim panelima. 
Strip-album ovog novosadskog umjetnika 
izašao je prošle godine za posebnu ediciju 
Brntsvo duš a koju vodi Zdenko Franjić u 
sklopu svoje duitjorselfovske kultne baštne 
Slušaj najglasnije iz Zagreba. 
https://www.facebook.com/bratstvodusa/ 




U proljeće ove godine dobili smo nakon duge 
pauze i novi album - strip Vinka Barića, 
legendarnog splitskog andergraundlije. 


“Dogodovštine Baroknog čovjeka” 



“Više od 80 stranica atraktivnog B4 forma- 
ta puno je nadnaravnih bića, alkohola, bez- 
kontracepcijskog baroknog seksa i kolople- 
ta ružnjikavih hzionomija - Nesvakidašnji 
predgovor napisao je Dubravko 
Mataković, nagrađivani vinkovački crtač 
stripov a.” 

Izvor: http://infozona.hr/news/stripaski- 

kruzok-promocija-novog-strip-albuma- 
vinka-barica/8969 

www.stripvesti.com 

MojStrip#18 



Također, što se tiče domaćeg stripa, tu je i prošle 
godine pokrenut časopis MojStrip. Dvojica strip en- 
tuzijasta, Jurica Starešinčić i Goran Duplančić 
početkom 2015. godine startaju s prvim onlajn brojem 
o kojem kažu: 


“MojStrip.com digitalnije časopis koji donosi (ug- 
lavnom) premijerne stripove domaćih autora i izlazi 
svakog prvog u mjesecu ” 



Znači, svakog 1. u mjesecu hrpa onlajn stripova u 
nastavcima, zatim blog stripovi, pa mogućnost down- 
loada (u raznim formatima) 
pojedinačnih epizoda u komadu 
i praćenja svih propuštenih epi- 
zoda. 

Tu možete između ostalih 
(uključujući i osnivače) pronaći 
i stripove autora/autorica kao što 

su: Helena Klakočar-Vukšić, 

Marko Dješka, Ivan Marušić, 
Sonja Gašperov, Darko Macan i 
Davor Radoja. 


www.moj strip.com 





Uživajte još i u zadnjem stripu ovoga broja, tu je je- 
dan jednostraničnjak na zadnjim koricama od Ivana 
Svaguše - Svaiga iz Splita a za ekstra strip dozu 
pročitajte i njegov onlajn strip-album “Pet minuta” 
koji je nastao u suradnji sa scenaristom Zoranom 
Žmirićem (pisac knjiga Riječke rock himne, Block- 
buster itd.). Link: 

https://issuu.com/petminuta/docs/pet_ 
minuta/l?e=0/l 2492929 


Toliko od mene za ovaj broj. Vidimo 
se u sljedećem Stripnjak fanzinu 
vjerovatno sljedećeg ljeta. Mislim 
da je sasvim dovoljan jedan 
broj godišnje čisto da ispucam 
neke svoje žurnalističke strasti i 
predstavim meni drage stripove. 
Isto tako, sve više mi vremena 
i energije oduzima sopstveni 
kreativni rad i ta neka potraga 
za sopstvenim pričama i fikcijom 
koja zna čovjeka potjerati u 
osobna ludila i izolaciju. Ovaj 
fanzin i divna komunikacija s 
ljudima od kojih "cimam" sve 
ove stripove su mi jako bitni da 
ostanem nekako prilično normalan 
i produktivan. Fin je osjećaj da 
ima tamo u stvarnosti drugih 
stripo-bića spremnih na suradnju i 
razmjenu njihovih ludila, izolacija 
i ljudskosti. 

Živjeli! 

K.R. 

P.S. 

Eh da, čekirajte i moj najnoviji 
strip "RE-ADAPTIK" ŠTAMPANO, 

DIGITALNO I BESPLATNO DIGITALNO IZDANJE NA: 


http : / / re-adaptik.kost jaribnik.com/ 



*Ргерогпзо govno. 
£ovno gsfebz na s reJ pizze.* 

